stanford-oval/wikipedia huggingface dataset:
נחל ראש פינה
צמחייה > צמחי מורד ההר

מורדות נחל ראש פינה בנויים מסלעי גיר מתקופת האאוקן. הקרקע המתפתחת בסלעי האאוקן מכילה חרסיות שסופחות מעט מים, ועל כן הקרקע מתייבשת במהירות. 
לכן נעדרות מהר כנען חברות של צמחי החורש והיער כפי שהיינו מצפים מאזור שכמות המשקעים בו גבוהה. חברות הצומח העיקריות במקום זה הן של צמחים עשבוניים, שהבולטים שבהם חיטת הבר (אם החיטה) שעורת התבור, שעורת הבולבוסין, עיריוני צהוב וצהרון מצוי. כמו כן ניתן למצוא במורדות נחל ראש פינה חד שנתיים כמו: חרדל, חטוטרן מצוי, לקוקיה כרתית, פעמונית קיפחת ומרגנית השדה.
בחלקו העליון של הנחל על הגדה הצפונית נמצאים ריכוזים של חלמונית גדולה הפורחת באמצע נובמבר-תחילת דצמבר ואילו בחלקו התחתון של הנחל על הגדה הדרומית נמצאים ריכוזי פריחה של גביעונית הלבנון.
צמחייה > גילוי אם החיטה

בניסן תשס"ז, אפריל 2007, התכנסו בראש פינה כ-100 חוקרי חיטה, לכנס בינלאומי שעסק במחקרים גנטיים על החיטה, במלאת 100 שנה לגילויה  של אם החיטה על ידי אהרון אהרונסון. בתאריך 18 ביוני 1906 התגלה לראשונה המקור לחיטה התרבותית כ-9,000 שנה לאחר שהפכה החיטה לגידול חקלאי.
החיטה הנה אחד משלושת מיני הדגנים החשובים כמקור מזון. גילוי החיטה בנחל ראש פינה על ידי אהרון אהרונסון, הביא לו ולמקום פרסום עולמי.
בעלי חיים

נחל ראש-פינה עשיר בבעלי חיים המצויים בבתי גידול שונים. בתי גידול לחיים בנחל ראש פינה 3 מעיינות המאפשרים לבע"ח מימים לחיות בו. באזור המעיינות ניתן למצוא בעונת החורף את הדו חי הייחודי- סלמנדרה מצויה.
בנחל נמצא גם בעלי חיים החיים בתוך המים ועל המים כמו: רצי מים ושטצדאים. קרוב לנחל אפשר למצוא בעלי חיים הנהנים ממי הנחל למשל: צבי ארץ ישראלי חזיר בר, צבי יבשה ודרבנים לאחרונה החלו להגיע גם זאבים אפורים לנחל ראש פינה בהמשך להתפשטותם מהגולן לגליל. 
זאבים אלה נמצאים במעקב וניטור על מנת שהאוכלוסייה שלהם לא תגדל יתר על המידה ותיפגע בבעלי חיים בסכנת הכחדה, כמו כן על גדות הנחל ובסביבתו נמצא שפע של פרוקי רגליים וחרקים כמו: עכביש, דובון מנומר ועוד.
מצוקי הנחל מהווים גם הם בית גידול לבעלי חיים כמו: שפני סלע ועופות דורסים. נחל ראש פינה הוא שמורה וחל בו איסור מוחלט לצוד בעלי חיים.
שמירת הטבע

חלקו העליון של נחל ראש פינה מצפת ועד המושבה ראש פינה הוכרז כשמורת טבע בשנת 2007 במטרה לשמור על מסדרון אקולוגי שהוא מעבר חופשי מהשפעת אדם המחבר בתי גידול טבעיים ומאפשר לבעלי חיים לחצות בבטחה מכשולים מעשה אדם כגון כבישים, תעלות ומסילות רכבת. באתר רשות הטבע והגנים פורסם שהחל מתאריך 15 במרץ 2014 ישוחררו מי המעיינות: עין כדן, עין פינה ועין גיא אוני, לתוך ערוץ הנחל במשך כל השנה במטרה לשקם את בתי הגידול בנחל. בנוסף לשטח המוכרז מוצעת הרחבה לשטח השמורה בסך של 1136 דונם.
במקביל לשחרור חלקי של מי המעיינות נסגר שביל הטיול העובר בנחל מהר כנען לצפת לתנועת רכבי שטח, וכיום השביל מיועד למטיילים רגליים בלבד. עם זאת, בתחילת שנות ה-2000 נמתח קו מתח גבוה מעל הואדי אשר משמיע רעשים חזקים לעיתים קרובות. ניתן לשמוע רעשים אלו גם בתוך המושבה. עם השנים, ככל הנראה בשל סיבה זו (אך לא באופן מוכח מעבר לכל ספק), התמעטו הצבאים באזור הואדי וכיום ניתן לראותם רק בשלוחות שסביבו.
שמירת הטבע > הבעיות המאיימות על השמורה

שכונת קרית-שרה מתרחבת צפונה, אל תוך השטח שבין גבולותיה הנוכחיים ועד למכלאת הבקר אשר ליד הצוקים. זיהום הנחל כתוצאה מכך (אלא אם יינקטו אמצעים מרחיקי לכת), הוא רק עניין של זמן. כמו כן, שכונה זו, תחסום את נתיב המעבר של בעלי-חיים מעל הצוקים, ותיאלץ אותם לרדת לתוך הואדי בתוואי שעלול להוות צוואר בקבוק עבור טורפים כגון תנים וזאבים, אשר ינצלו זאת. פגיעה זו עלולה להיות קריטית עבור הצבאים שבאזור.
בנחל מתקיימת רעייה מבוקרת של פרות. היתרון בכך הוא צמצום נזקי שרפות אך קיים גם חיסרון: פגיעה במארג המזון הטבעי בשמורה ופגיעה באיכות מי הנחל.
סנטה מריה דה מונטסראט

.
.
| --- | --- |

 מידע כללי
 סוג:  כנסייה, מנזר בנדיקטיני 
 מיקום:  עיריית מונטסראט 
 מדינה:  ספרד 
 הקמה ובנייה
 תקופת הבנייה:  ? – המאה ה־11
 תאריך פתיחה רשמי:  המאה ה־11 
 סגנון אדריכלי:  אדריכלות רומנסקית, אדריכלות הרנסאנס, אדריכלות גותית, אדריכלות אקלקטית 
 מידות
 גובה מעל פני הים:  720 מ' 
 קואורדינטות:  41°35′35″N 1°50′14″E﻿ / ﻿41.593194°N 1.837139°E﻿ / 41.593194; 1.837139
 www.abadiamontserrat.cat
  (למפת ספרד מוגדלת) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהסנטה מריה דה מונטסראט(למפת ספרד רגילה) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהסנטה מריה דה מונטסראט
 
מנזר המונטסראט
המדונה השחורה ממונטסראט
סנטה מריה דה מונטסראט (בספרדית: Santa Maria de Montserrat) היא מנזר בנדיקטיני הממוקם על הר מונטסראט בקטלוניה, ספרד.
המנזר נחשב לאתר הדתי החשוב ביותר בקטלוניה. קבוצות של נערים מברצלונה ומכל רחבי קטלוניה מגיעים אליו לפחות פעם אחת בחייהם במטרה לערוך שם טיולי לילה ולראות את הזריחה מפסגת ההר. הבתולה ממונטסראט (הבתולה השחורה) נחשבת לקדושה האהובה ביותר בקטלוניה, ופסלה מוצב בעומק הכנסייה של המנזר, מעל למזבח ומאחוריו. אלפי עולי הרגל עולים במדרגות לנשק את הפסל.
במנזר מקהלה של נערים, ל'אסקולניה, מן העתיקות במקהלות הנערים של אירופה, המתחנכים במקום ומופיעים מדי יום בפני תיירים ועולי רגל. לפני ההופעה נושא אב המנזר תפילה לשלום העולם בשפות רבות.
פסל נישה מחוץ למנזר
בתוך הבזיליקה נמצאות יצירות של כמה מגדולי הציירים והפסלים בספרד, בהם פבלו פיקאסו, סלבדור דאלי ואל גרקו.
כן מצויים בו פרסומים של בית הדפוס המקומי, בית הדפוס העתיק בעולם שעדיין פעיל ושספרו הראשון הודפס בשנת 1499.
תחבורה

הר המונטסראט הוא הנקודה הגבוהה ביותר מעל שפלת קטלוניה, 1236 מטרים מעל העמק, והוא ניצב במרכז האזור המאוכלס ביותר שלה.
מבנה ההר ומיקומו האידיאלי ממלאים תפקיד חשוב בחייה הדתיים והתרבותיים של קטלוניה. ההר, שפירוש שמו הוא "ההר המשונן" בשל צורתו, נמצא במרחק 48 ק"מ מערבית לעיר ברצלונה, וניתן להגיע אליו ברכב או ברכבת גלגלי שיניים מיוחדת.
אל המנזר ניתן להגיע באמצעות כביש המוביל למנזר, באמצעות רכבל וכן באמצעות רכבת, היוצאת מתחנת הרכבת מוניסטרול, הנוסעת אל המנזר דרך העמק שלרגלי המנזר.
מהמנזר מוביל פוניקולר לראש ההר, בו מצויים מנזרים קטנים נוספים.
רכבת גלגלי שיניים מגיעה למתחם המנזר
סקוטלנד ההיסטורית

| --- | --- |


 תחום:  שימור וניהול אתרים ומבנים בעלי חשיבות למורשת סקוטלנד.
 מדינה:  הממלכה המאוחדת 
 מטה הארגון:  בית לונגמור, סקוטלנד סקוטלנד, הממלכה המאוחדת הממלכה המאוחדת
 מקום פעילות:  סקוטלנד
 יושב ראש:  יאן וולפורד
 תקופת הפעילות:  1991–2015 (כ־24 שנים)
 historic-scotland.gov.uk
 
סקוטלנד ההיסטורית (באנגלית: Historic Scotland) הייתה סוכנות שהשתייכה לממשלת סקוטלנד והייתה אחראית על שימור וניהול מספר מבנים ואתרים בעלי חשיבות למורשת ולהיסטוריה הסקוטית.
הסוכנות הקבילה לארגון "המורשת האנגלית" (באנגליה), "שירות הסביבה והמורשת" (בצפון אירלנד) וארגון "Cadw" (בוויילס). סוכנות סקוטלנד ההיסטורית הוקמה בשנת 1991, והחליפה את אגף "האתרים העתיקים" במשרד היצירות של הממלכה המאוחדת. הארגון ניהל ותיחזק את כל האתרים ההיסטוריים הנמצאים בבעלות הממשלה המקומית, והיה אחראי על רישום המבנים בסקוטלנד וקביעת דרגת שימורם (B ,A או C). ב-1 באוקטובר 2015 פורק הארגון וכל סמכויותיו ותחומי אחריותו הועברו לארגון החדש, "סביבה היסטורית סקוטלנד" (Historic Environment Scotland, או HES).
אתרים ומבנים נבחרים

טירת אדינבורו
טירת סטירלינג
סקארה ברי
ארמון לינלית'גו
ארמון דנפרמליין
קתדרלת גלאזגו
ראו גם

סביבה היסטורית סקוטלנד - הארגון היורש לסקוטלנד ההיסטורית
סכך

סוכה המסוככת בענפי דקל, שהם אחד החומרים השכיחים ביותר לסיכוך הסוכה.
סכך הוא הכיסוי שמכסה (מסכך) את הסוכה ומעניק לה צל, ובשל כך הוא אחד המרכיבים ההכרחיים לסוכה כשרה.
הסוכה קרויה על שם הסכך.
הלכות הסכך > מקור הדין

במשנה במסכת סוכה מובאים שלושה תנאים בהם הסכך צריך לעמוד כדי להיות כשר לסיכוך הסוכה: 1. גידולו מן הקרקע. 2. תלוש. 3. אינו מקבל טומאה:
הדלה עליה את הגפן ואת הדלעת ואת הקיסום וסיכך על גבה - פסולה. ואם היה סיכוך הרבה מהן, או שקצצן - כשרה. זה הכלל: כל שהוא מקבל טומאה ואין גידולו מן הארץ - אין מסככים בו, וכל דבר שאינו מקבל טומאה וגידולו מן הארץ - מסככין בו
בתלמוד הבבלי במסכת סוכה מובא המקור שממנו למדו חכמים את הדבר:
כי אתא (כשבא) רבין אמר רבי יוחנן: אמר קרא: באספך מגרנך ומיקבך - בפסולת גורן ויקב הכתוב מדבר... רב חסדא אמר מהכא (מכאן): צאו ההר והביאו עלי זית ועלי עץ שמן ועלי הדס ועלי תמרים ועלי עץ עבות.
הלכות הסכך > גידולו מן הארץ

חכמים למדו מדרשות הפסוקים שעל הסכך להיות מדבר הצומח מהאדמה, אך חומרים כמו אבנים, מתכת או פלסטיק פסולים לשמש כסכך.
הלכות הסכך > תלוש

עוד למדו חכמים מדרשת הפסוקים, שעל הסכך להיות מדבר התלוש מן הקרקע, אך ענפי עץ הסוככים על הסוכה אינם יכולים לשמש כסכך כשר, ובמצבים מסוימים הם אף עלולים לפסול את הסוכה על אף שיש לה גם סכך כשר.
הלכות הסכך > אינו מקבל טומאה

התנאי הנוסף שלמדו חכמים מהפסוקים כפוסל את הסכך, הוא קבלת טומאה. דבר שמקבל טומאה הוא דבר שאם הוא נוגע במת, נבלה, או דבר אחר שמטמא - נטמא ממנו. לכן כלים, בגדים, מחצלת ומאכלים פסולים לסכך. חכמים הוסיפו וגזרו שכדי שלא יבואו לסכך בדבר שמקבל טומאה, אין לסכך גם בכל כלי שפעם היה מקבל טומאה, אף אם כבר איבד תכונה זו.
דינים נוספים

חכמים אסרו להשתמש בסכך שמשיר את עליו לתוך הסוכה, או שריחו רע, באופן שעלול לצער את יושבי הסוכה, ולגרום להם לעזוב אותה. 
כמות הסכך הנדרשת היא מעל מחצית שטח התקרה, כדי שתהיה "צלתה מרובה מחמתה". אין גבול עליון לכמות הסכך המותרת, וכלשון המשנה: "אף על פי שאין הכוכבים הנראים מתוכה - כשרה". עם זאת, רבנו תם הבין מתוך דברי הגמרא, שסכך שעבה כל כך עד שהגשם אינו יכול לחדור דרכו - פסול. הבנתו זו לא הייתה מוסכמת על כל הראשונים, ובעוד יוצאי אשכנז נוהגים להקפיד על דרישה זו, מרבית הפוסקים היוצאי ספרד לא ראו בה חובה.
דינים נוספים > דיני סכך פסול

סכך פסול המונח במרכז הסכך, פוסל את הסוכה אם רוחבו 4 טפחים או יותר. שטח ריק ללא כל סיכוך פוסל את הסוכה ב-3 טפחים. אפשר לסכך בסכך פסול מצד הסוכה, (סמוך לדפנות) אם רוחבו קטן מ-4 אמות, כיוון שרואים את הדופן כאילו היא עקומה ומגיעה עד תחילת מקום הסכך הכשר, ובלבד שלא יאכל ויישן מתחת לסכך הפסול (דין זה נקרא דופן עקומה).
דינים נוספים > גזרת תקרה

מכיוון שתקרת בית העשויה מנסרים פסולה מהתורה לשמש כסכך לסוכה, משום שבית הוא דירת קבע, גזרו חכמים שגם סוכת עראי שסיככו אותה בנסרים רחבים שמזכירים תקרת נסרים - פסולה. להלכה נפסק שהרוחב המקסימלי של הנסרים, שעדיין כשר לסיכוך, הוא עד ארבעה טפחים.
הסכך אינו חייב לעמוד על הדפנות עצמן, אלא הוא כשר גם כאשר הוא מונח בגובה מעל הדפנות. במקרה כזה מחשיבים את הדפנות כאילו הן ממשיכות ועולות למעלה (גוד אסיק). אמנם במקרה שיש סכך פסול בצד הסוכה, צריכה הדופן לעמוד צמוד לסכך, שכן אין להסתמך באותה דופן גם על דופן עקומה וגם על גוד אסיק. 
לפי ההלכה המקובלת את הסכך יש להניח רק לאחר שיש דפנות לפי הכלל תעשה ולא מן העשוי. אולם יש החולקים על כלל זה ומתירים לכתחילה ורבים אחרים מכשירים בדיעבד.
דינים נוספים > מעמיד

נחלקו הראשונים האם גם המעמיד של הסכך צריך להיות מדבר שאינו מקבל טומאה, כמו הסכך עצמו. להלכה פסקו רוב האחרונים שהוא אינו צריך להיות מדבר שאינו מקבל טומאה, ויש שהחמירו שאסור שיקבל טומאה, ורבים נהגו לחשוש לדבריהם לכתחילה. יש שפסקו ובראשם החזון איש שאף המעמיד דמעמיד צריך להיות מדבר שאינו מקבל טומאה.
הערות שוליים

↑  שולחן ערוך, אורח חיים, סימן תרכ"ט, סעיף ב'
↑  תלמוד בבלי, מסכת סוכה, דף י"ד, עמוד א'
↑  רמב"ם שופר סוכה ולולב ה ט ורוב פוסקים לא הצריכו להעמיד הדפנות לפני הסכך וכך נראה בגמרא (תלמוד בבלי, מסכת עירובין, דף מ"ד, עמוד א') "עושה אדם את חבירו דופן כדי שיאכל וישתה וישן" ורק מעמידת האדם זה נהיה סוכה וזה מותר לכתחילה, ובגמרא תלמוד בבלי, מסכת סוכה, דף ד', עמוד א' 'בנה בה איצטבא'; כנ"ל ועוד.
↑  רמ"א - הגה"מ, ב"ח, ברכ"י, בית השואבה; ערוה"ש ה; וחזו"ע עמ' לח. מכשירים בדיעבד.
↑  משנה ברורה, סימן תרכ"ט, סעיף קטן נ"ט, פניני הלכה הלכות מעמיד.
| סוכות |
| --- | --- | --- |
| מהלך החג | יום טוב ראשון • חול המועד סוכות • הושענא רבה • שמיני עצרת/שמחת תורה |  |
| סוכה | סכך • אכילה בסוכה • שינה בסוכה • ברכת לישב בסוכה • אושפיזין • מצטער פטור מן הסוכה • תשבו כעין תדורו • מעמיד • דופן עקומה • הלכות סוכה |  |
| ארבעת המינים | אתרוג, לולב, הדס וערבה • הלכות ארבעת המינים • קוישיקלך |  |
| מנהגים | הושענות • הקפות • חיבוט ערבה • זכר לשמחת בית השואבה • תיקון ליל הושענא רבה |  |
| מצוות הנוהגות  בזמן בית המקדש | מצוות ערבה במקדש • הקפת המזבח • ניסוך המים • שמחת בית השואבה • הקהל • שמחת הרגלים |  |
| שמיני עצרת ושמחת תורה | תפילת הגשם • וזאת הברכה • דגל שמחת תורה • הקפות בשמחת תורה • הקפות שניות |  |
| תפילות ופיוטים | פיוטי הושענות (כהושעת אלים) • פיוטי הגשם (אף ברי · זכור אב · שפעת רביבים) • מפי אל • סוכה ולולב לעם סגולה • משה אמת |  |
| שירי החג | אורחים לחג • שלומית בונה סוכה |  |
| שונות | שמחת הרגלים • מסכת סוכה • שלומית בונה סוכה • סהרנה |  |
חגי ישראל ומועדיו • שלוש הרגלים
סטייק סינטה

| --- | --- |

 
 מאכלים
 סוג:  נתח בקר 
 מרכיבים עיקריים:  בשר בקר, מלח שולחן, פלפל 
 
נתח סטייק סינטה או נתח סטייק ראמפ (באנגלית: Rump steak) הוא נתח בשר בקר.
מאפיינים

הנתח היא החלוקה בין השוק לבין ה-chine cut) chine cut הוא ז'רגון קצבים, כלומר לנתק למחצה את עמוד השדרה מהצלעות, ובכך להפוך את המפרק לקל יותר לגילוף). ישר דרך ה-aitch bone (נתח מהבקר המונח מעל עצם החזה). זה עשוי להתייחס ל:
סטייק מהחצי העליון של ה"ראונד סטייק" האמריקאי.
סטייק בחיתוך הבריטי או האוסטרלי מבשר הבקר, שווה ערך במידה רבה לסינטה (sirlion) האמריקאי.
השוואת המינוח האמריקאי והבריטי

ה-"ראמפ סטייק" באנגלית הבריטית ושל חבר העמים נקרא בדרך כלל "סינטה" באנגלית האמריקאית.
מצד שני, המונח "סינטה" הבריטי נקרא בפי אמריקאים short loin או "פורטרהאוס".
| בריטי | אֲמֶרִיקָאִי |
| --- | --- |
השימוש בצרפתית

המונח ראמפ סטייק מתאים בערך למונח culotte בצורת חיתוך הבשר הצרפתי (מילולית "מכנסיים" או "אברקיים").
ה-pointe de culotte, הפיקניה מומלץ מאוד לצלייה כבקר נוסח מוד.
ראו גם

אומצה
הערות שוליים

↑  "Food and Cooking in American and British English", by Susan Stempleski, Medical Magazine, Macmillan Dictionaries, February 2004
סשימי

| --- | --- |

 
 מאכלים
 סוג:  מנת דג נא 
 מטבח:  המטבח היפני 
 מוצא:  יפן 
 מרכיבים עיקריים:  דג, Tsuma 
 
סשימי
סשימי (ביפנית: 刺身, פירוש מילולי: "גוף מחורר") הוא מאכל יפני הכולל דגים טריים שלא בושלו, הפרוסים לחתיכות ומוגשים רק עם רוטב לטבילה, לרוב רוטב סויה עם חזרת יפנית (ואסאבי).
סשימי אינו סוג של סושי, אך לרוב מוגש יחד איתו. לרוב הסשימי מורכב מדג נא, אך לעיתים גם מפירות ים. אם משתמשים בתמנון לסשימי נהוג לבשלו קודם. פחות שכיחים אבל לא חריגים הם סשימי צמחוני או סשימי עם בשר אדום נא. ייתכן שהשם סשימי הגיע מהמנהג לשים את זנב הדג על החתיכות, כדי לאפשר לסועדים לדעת איזה דג הם אוכלים.
ראו גם

אודורי אבי
טטאקי
קרפצ'יו
סקוטים של אלסטר

סקוטים של אלסטר (בסקוטית של אלסטר :Ulstèr-Scotch, בסקוטית: Ulster-Scots fowk; באנגלית: Ulster Scots people או Ulster Scots, באירית: Albanaigh na hUladh או Albanaigh Ultacha; שמם מחוץ לאיים הבריטיים הוא "אירים-סקוטיים" (Scots-Irish) או סקוץ' אייריש -(Scotch-Airisch), הם קבוצה אתנית ממוצא סקוטי שחיה ברוב רובה בחבל אלסטר (אירלנד הצפונית) ובמידה פחותה יותר בשאר אירלנד.
אבותיה היו מהגרים, רובם נוצרים פרוטסטנטים פרסביטריאנים משפלת סקוטלנד (Scottish Lowlands לולנדס).
רוב רובם הגיעו מדאמפריס וגאלוויי (Dumfries and Galloway), לנארקשייר, רנפרושייר, איירשייר ו"הגבולות הסקוטיים", בעוד שאחרים באו מאזורים צפוניים יותר של השפלה הסקוטית ובמידה פחותה מהרמה -היילנדס הסקוטיים. [דרוש מקור]
צפון אירלנד או אלסטר היא אחת מארבע הארצות המרכיבות את הממלכה המאוחדת של בריטניה הגדולה וצפון אירלנד. רוב תושביה מחזיקים באזרחות בריטית או אירית.
בני סקוטלנד אלה היגרו במספרים גדולים לאירלנד כתוצאה ממדיניות ממלכתית אנגלית של יישוב מתוכנן של חבל אלסטר ("Plantation") שהתנהל בחסות מלך ג'יימס השישי של סקוטלנד או לפי שמו כמלך אנגליה, ג'יימס הראשון כשהמהגרים הסקוטים התיישבו על אדמות מופקעות מהאצולה האירית ה"גיילית" שנמלטה מאלסטר ("בריחת הנסיכים") אולם גם כחלק מגל הגירה גדול או בלתי מתוכנן.
מאוחר יותר היגרו סקוטים של אלסטר מאירלנד בגלים גדולים אל צפון אמריקה, אל שטחי ארצות הברית של ימינו ואל כל חלקי האימפריה הבריטית ברחבי העולם - אל ארצות שהן כיום קנדה, אוסטרליה, ניו זילנד, דרום אפריקה, איי הודו המערביים וכן במידה מסוימת לארגנטינה ולצ'ילה [דרוש מקור]
הסקוטים של אלסטר שהיגרו לצפון אמריקה נקראים "אירים-סקוטיים", סקוץ'-אירים או "סקוטס-אייריש" (Scotch-Irish)
 או Scots-Irish. כבר ב-1744 השתרש עבורם הכינוי "סקוץ' -אייריש" כפי שמעיד מילון מריאם-ובסטר.[דרוש מקור]
ב-1972 כבר היה מקובל לקרוא להם "אמריקאים אירים-סקוטיים" או אמריקאים סקוטס-אייריש (Scots-Irish Americans).
היסטוריה > תהליכים מוקדמים

הגל הגדול הראשון של אנשי הגבולות הסקוטיים ושפלת סקוטלנד הגיע לאלסטר בשני העשורים הראשונים של המאה ה-17.
ההתנחלות הראשונה התרחשה בשנת 1606 במזרח מחוז דאון ובמחוז אנטרים ובראשה עמדו ג'יימס המילטון, ויסקונט ראשון מקליינבוי וסר יו מונטגומרי, שני ליירדים מאירשיר. קון או'ניל (האסיר) הבטיח למונטגומרי מחצית מאדמותיו תמורת היחלצותו ממאסר.. המילטון נדחף גם הוא לעסקה וכעבור שלוש שנים של מיקח וממכר, השיגו שני הסוקטים שליש מהאדמות כל אחד.
החל משנת 1609 התחילה ההתיישבות המכוונת של סקוטים באלסטר כחלק מ-Plantation of Ulster.
תוכנן להפקיע את כל אדמות האצולה הגיילית האירית באלסטר וליישב בהן בסקוטים פרוטסטנטים ובאנגלים.
מספר גדול של סקוטים אכן התיישבו אז ברובם בדרומה ובמערבה של אלסטר, על האדמות המופקעות.
בעוד רבים מהמתיישבים הסקוטים באו מדרום-מערב סקוטלנד, היו רבים שבאו גם מדרום מזרח סקוטלנד, כולל האזורים הבלתי יציבים שלאורך גבול אנגליה (הגבולות הסקוטיים) ונורת'מברלנד. קבוצות אלה היו שייכים לתרבות Border Reivers ,שהיו להם יחסים משפחתיים עם תושבי ה גבול עם אנגליה משני הצדדים.
בניגוד לאמונה הרווחת, לא כל הReivers האלה היו פרוטסטנטים, רבים מהם אם לא רובם היו לפחות רשמית רומיים-קתוליים.
לקריאה נוספת

David Hacket Fischer - Albion's Seed: Four British Folkways in America, Oxford University Press 1989
הערות שוליים

↑  D.Hacket-Fischer 1989 עמ' 618
↑  Merriam-Webster.com Dictionary, Merriam-Webster Accessed 22 Sep. 2020
| --- | --- |
בקרת זהויות :  NLI: 987007563216705171  GND: 1176753312  LCCN: sh85118882 
ערך זה הוא קצרמרבנושא קבוצות אתניות ובנושא אירלנד. אתם מוזמנים לתרום לוויקיפדיה ו.
סשימונו

איור המדגים סשימונו טיפוסי
ציור המתאר קרב עם סשימונו
סשימונו הם דגלים קטנים שנלבשו על ידי לוחמים יפניים במהלך קרבות על מנת שיזהו אילו חיילים שייכים לכוחות הלוחמים, וזאת על מנת שייפגעו אויביו של אותו חייל ולא כוחותיו. את הדגלים לבשו הן החיילים הפשוטים - האשיגארו, הן חיילי העילית - הסמוראים, ולעיתים אף הפרשים.
הדגלים היו נפוצים בתקופת מלחמת האזרחים של יפן שהחלה באמצע תקופת אשיקאגה ונמשכה עד לתקופת אזוצ'י-מומויאמה (החל מאמצע המאה ה-15 ועד ראשית המאה ה-17).
הדגלים נתלו ממסגרת בצורת "ר" אשר חוברה לשריון של הלוחם, ונעשו ממשי או עור.
העיטורים על הסשימונו היו בדרך כלל ציורים של צורות גאומטריות פשוטות, ולעיתים אותיות המהוות סימן לשמו של השבט הלוחם או למנהיגו של השבט.
ראו גם

אביר
שלט הרלדי
סלאטינה (קרואטיה)

| --- | --- |
הכיכר המרכזית בעיירה (2016)
הכיכר המרכזית בעיירה (2016)
 מדינה:  קרואטיה קרואטיה
 מחוז:   וירוביטיצה-פודראבינה
 חבל ארץ:  סלאבוניה
 שפה רשמית:  קרואטית
 שטח:  156 קמ"ר
 גובה:  127 מטרים
 אוכלוסייה:  ‏
  ‑ בעיירה:  11,503 (31 באוגוסט 2021)
  ‑ במטרופולין:  13,686 (2011)
  ‑ צפיפות:  88 נפש לקמ"ר (2011)
 קואורדינטות:  45°42′08″N 17°42′04″E﻿ / ﻿45.70222°N 17.70111°E﻿ / 45.70222; 17.70111
 אזור זמן:  UTC +1
 http://www.slatina.hr
  מפת מיקום  מפה מפורטת   (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי סלאטינה(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי סלאטינה  he tabBackground:;tabBorder:#aaa;defaultTab:0;
סְלָאטִינָה (בקרואטית: Slatina, במקורות בעברית מוכרת גם כ:פּוֹדְרָאבְסְקָה סלאטינה) היא עיירה במזרח קרואטיה, השוכנת במחוז וירוביטיצה-פודראבינה, 29 קילומטרים דרומית-מזרחית מבירת המחוז וירוביטיצה.
היסטוריה

היישוב מתועד לראשונה במסמכים מ-1297 עת נשלט האזור על ידי ממלכת הונגריה. ב-1542 נכבשה העיר על ידי צבאו של סולימאן הראשון, סולטאן האימפריה העות'מאנית ונכללה בהמשך בשטחי סנג'ק פוז'גה. ב-1684, במהלך מלחמת האימפריה העות'מאנית-הליגה הקדושה (1683–1699) נכבשה העיר על ידי צבא ממלכת הבסבורג.
בהמשך, נשלטה העיר על ידי האימפריה האוסטרית ומאוחר יותר על ידי האימפריה האוסטרו-הונגרית. בתקופה האוסטרו-הונגרית נכללה בשטחי ממלכת קרואטיה-סלאבוניה אשר הייתה ישות אוטונומית בתוך שטחי האימפריה. במקום התפתחו בהדרגה תעשייה קלה כגון תעשיית לבנים, טחנות רוח לצד חקלאות ענפה.
לאחר מלחמת העולם הראשונה נכלל האזור בשטחי ממלכת יוגוסלביה. בראשית אפריל 1941 פלשה גרמניה הנאצית ליוגוסלביה והכניעה את צבאה תוך ימים אחדים. בהמשך, נכללה וירוביטיצה בשטחי מדינת קרואטיה העצמאית שנשלטה על ידי האוסטאשה. במאי 1945, שוחררה העיר על ידי כוחות הפרטיזנים של טיטו ולאחר מלחמת העולם השנייה נכללה בשטחי יוגוסלביה.
ביוני 1991 הכריזה קרואטיה על עצמאותה והתנתקה מיוגוסלביה והעיירה עברה לתחומה.
הקהילה היהודית

יהודים מאזור מוראביה התיישבו בעיירה במחצית השנייה של המאה ה-18. קהילה ממוסדת נוסדה באמצע המאה ה-19. ב-1858 הוקם בית עלמין וב-1896 בית הכנסת הקהילתי. ב-1900 מנתה הקהילה 100 נפשות וב-1926 התגוררו בפודראבסקה סלאטינה 304 יהודים. לאחר מלחמת העולם הראשונה החלה בעיירה פעילות ציונית. הוקמו תאים של תנועות נוער כגון השומר הצעיר, החלוץ ו"מקס נורדאו". בחוות גוֹלֶנִיץ' (בקרואטית: Golenić) הסמוכה הוכשרו עשרות רבות של בני נוער במהלך שנות ה-30 עשרות בני נוער לקראת עלייה לארץ ישראל המנדטורית. בפרוץ מלחמת העולם השנייה התגוררו בפודראבסקה סלאטינה 136 יהודים. לאחר כיבוש יוגוסלביה על ידי גרמניה הנאצית והחלת שלטון הבובות של האוסטאשה, הוחל ברדיפות יהודים. בני הקהילה גורשו למחנות ההשמדה ורובם המוחלט נרצחו. ב-1947 התגוררו בעיירה 8 יהודים.
ב-1942 נפגע מבנה בית הכנסת על ידי שלטונות האוסטאשה. לאחר המלחמה הופקע המבנה ושוקם. נכון ל-2000 עמד מבנה בית הכנסת על תילו בשטח העיירה. במהלך שנות ה-70 של המאה ה-20 פונו שרידי בית העלמין היהודי מהמקום.
הערות שוליים

↑  מפקד האוכלוסין בקרואטיה (2011), באתר הלשכה המרכזית לסטטיסטיקה בקרואטיה (באנגלית).
1 2  הקהילה היהודית בפודראווסקה סלאטינה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 275.
↑  הקיבוץ הארצי - השומר הצעיר, ביולטין מספר 194, עמודים 24–25, מרחביה, 27 ביוני 1940, בארכיון יד יערי.
↑  צילום מבנה בית הכנסת (2000), באתר המרכז לאמנות יהודית.
↑  בית העלמין היהודי בפודראבסקה סלאטינה, באתר Jewish Cemetery Project (באנגלית).
↑  אתרי מורשת יהודית בקרואטיה (2006), באתר heritageabroad.gov, עמוד 20 (באנגלית).
| --- | --- |
בקרת זהויות :  NLI: 987008914384005171  GND: 4679012-3  LCCN: n2008060618  MusicBrainz: 369f5279-c3ea-4124-8e25-4be9ccf04092  VIAF: 305856582   WorldCat (עם VIAF): 305856582 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלאטינה (קרואטיה)".
ספרמטוגנזה

ספרמטוגנזה אצל האדם
ספרמטוגנזה (באנגלית: Spermatogenesis) הוא תהליך יצירת תאי זרע.
התפתחות ומאזן הורמונלי

ראשית התהוות תאי המין בעובר מתרחשת בין השבוע השביעי לשמיני. בשבוע העשירי מתפתחים איברי הרבייה וכך נקבע מין העובר. ירידת האשכים לשק האשכים מתרחשת בחודש השביעי להיריון, וההבשלה המינית בגיל ההתבגרות. בבגרות המינית מופרש ההורמון GnRH מההיפותלמוס. ההורמון מעורר הפרשת הורמוני מין מההיפופיזה (התהליך המקביל אצל האישה הוא עירור הזקיק השחלתי). ההורמון הראשון הוא הורמון מחלמן (LH), שמעורר את תאי ליידיג (התאים שנמצאים מחוץ לסמינל טיובולס שבאוניות האשך) להפריש טסטוסטרון. הטסטוסטרון הוא ההורמון האנדרוגני העיקרי במערכת הרבייה הזכרית. ההורמון מעודד ספרמטוגנזה וכמו כן משפיע על המוח (במוח הוא הופך לאסטרוגן). הורמון שני שמופרש מההיפופיזה הוא הורמון מעורר זקיק (FSH). ההורמון מעורר את תאי סרטולי להפריש הורמון קושר אנדרוגנים (ABP) וגם הורמון אינהיבין שמעכב את הפרשת FSH (כמשוב שלילי).
תהליך הספרמטוגנזה

שלב ראשון - הספרמטוגוניום עובר מיטוזה לשני ספרמטוציטים ראשונים. כל תא ספרמטוציט הוא דיפלואידי בעל 2n כרומוזומים (23X2).
שלב שני - הספרמטוציט הראשוני משתכפל בתהליך מיוזה 1 ועובר הפחתה ל-n כרומוזומים (23 זוגות כרומוזומים). בשלב זה הספרמטוציט הראשוני הופך לשני ספרמטוציטים שניוניים, הפלואידים.
שלב שלישי - כל ספרמטוציט שניוני עובר מיוזה נוספת כדי להפריד את זוגות הכרומוזומים לשרשרת בודדת. כל ספרמטוציט שניוני הופך לארבע ספרמטידס.
שלב רביעי - ספרמיוגנזיס. בשלב זה, התא מגדל זנב וגדל לשלב בו הוא יכול לנוע.
שלב חמישי - הספרמטידס מבשילים כ-14 יום בצינור עילית האשך. במהלך ההבשלה האקרוזום (ראש התא) צובר כולסטרול וחלבונים. כשתוספת זו תוסר, יגדל כושר התנועה של התא והוא יהפוך לאקטיבי יותר.
אנטומיה

תהליך הספרמטוגנזה מתרחש בצינוריות הזרע שבאונות האשך. בכל אשך ישנן בין 200-300 אוניות, ובכל אונית כ-3 צינוריות. הצינוריות מתנקזות אל רשת האשך (Rete testis) ומשם אל עילית האשך. אורך צינור עילית האשך (שלב חמישי בספרמטוגנזה) הוא כ-6 מטרים. אורך צינור הזרע הוא כ-45 סנטימטרים והוא מתחיל מעילית האשך ונגמר באמפולת הזרע. שלוש בלוטות מין אחראיות ליצירת נוזל הזרע המגן על תאי הזרע:
שלפוחיות הזרע (seminal vesicles) מייצרות כ-60% מנוזל המכיל פרוקטוז, פרוסטגלנדינים וחלבונים.
בלוטת הערמונית (prostate) מייצרת חומצת לימון, היאלרונידאז, ליזוזים (מערכת חיסון), עמילאז, PSA ממיס קרישיות.
בלוטת קאופר (Bulborethal glands) מייצרת נוזל המגן מפני חומציות.
ראו גם

מיוזה
מיטוזה
ספירת זרע
אואוגנזה
ספרמטוגוניום עובר מיטוזה לשני ספרמטוציטים ראשונים (2n). שני הספרמטוציטים עוברים מיוזה ראשונה לשניונים ומיוזה שנייה לספרמטידס דיפלואידים. ארבעת הסרמטידס עוברים ספרמיוגנזה (מוטיליות, צמיחה והתנתקות מתאי סרטולי).
סיפור קצר (שיר)

"סיפור קצר" הוא סינגל שהוקלט על ידי הזמרת-יוצרת הישראלית דנה אינטרנשיונל. את השיר הוציאה לאור ב-14 ביולי 2002 חברות התקליטים דנה מיוזיק ו-IMP רקורדס, כסינגל המוביל מתוך אלבום האולפן השביעי שלה, החלום האפשרי (2002). הוא גם נכלל במארז התקליטורים, אוסף הסינגלים (2003).